Maskavas "Dinamo" (hokejs)

**Maskavas "Dinamo"** () ir Krievijas hokeja klubs, kurš dibināts 1946. gadā un pašlaik spēlē Kontinentālajā hokeja līgā.

"Dinamo" ir viens no visu laiku veiksmīgākajiem Krievijas hokeja klubiem. PSRS līgā "Dinamo" triumfējis čettreiz, tikpat reižu tas triumfējis arī Krievijas Superlīgā. Divreiz klubs izcīnījis arī Špenglera kausu.

2011.—2012. un 2012.—2013. gada KHL sezonās klubs izcīnīja Gagarina kausu.

No 2010. gada līdz 2014. gadam komandas galvenais treneris bija Latvijas speciālists Oļegs Znaroks (viņa vadībā "Dinamo" divreiz kļuva par KHL čempionu). Harijs Vītoliņš, kurš iepriekšējās sezonās bija galvenā trenera asistents, 2014. gadā pārņēma galvenā trenera pienākumus. Pašlaik (2018) komandas sastāvā spēlē latviešu uzbrucējs Miks Indrašis.

## Vēsture
Klubs tika dibināts 1946. gadā, un jau pašā pirmajā PSRS čempionāta sezonā tas izcīnīja čempiones titulu, finālā pārspējot Maskavas "Spartak". No kluba dibināšanas līdz pat 1974. gadam tās galvenais treneris bija Arkādijs Černišovs. "Dinamo" bija viena no spēcīgākajām PSRS hokeja komandām, izcīnot četrus līgas čempiones titulus, bet vēl 16 reizes sezonu noslēdzot otrajā vietā, savukārt bronzu izcīnot vēl 18 reizes.

1993. un 1995. gadā "Dinamo" svinēja uzvaru Starptautiskajā hokeja līgā, taču 2000. un 2005. gadā triumfēja arī Krievijas Superlīgā.

2008.-09. sezonā klubs ierindojās 7. vietā, bet Gagarina kausa izslēgšanā sasniedza pusfinālu, kur piekāpās vēlākajai kausa ieguvējai Kazaņas "Ak Bars". Nākamajā sezonā klubs izstājās jau pirmajā kārtā, piekāpjoties Maskavas "Spartak" vienībai.

Pēc 2009.—10. gada sezonas "Dinamo" tika apvienota ar Balašihas "HK MVD", komandu, kas 2009.—10. gada sezonā bija sasniegusi Gagarina kausa finālu. Par apvienotās komandas treneriem kļuva Oļegs Znaroks un Harijs Vītoliņš, tāpat "Dinamo" rindām pievienojās virkne agrāko "HK MVD" spēlētāju.

2011.—2012. un 2012.—2013. gada KHL sezonās klubs izcīnīja Gagarina kausu.

2014. gadā Oļegs Znaroks tika iecelts par Krievijas hokeja izlases galveno treneri, savukārt par Maskavas "Dinamo" galveno treneri kļuva Harijs Vītoliņš.

## Spēlētāji
### Pašreizējais sastāvs
*Pēdējoreiz atjaunots 2022. gada 22. februārī.*

#### Vārtsargi
* 1  Aleksandrs Jerjomenko
* 60  Ivans Bočarovs
* 90  Ivans Kulbakovs

#### Aizsargi
* 27  Vjačeslavs Voinovs
* 37  Andrejs Pedans
* 49  Artjoms Volkovs
* 55  Sergejs Boikovs
* 74  Ņikita Novikovs
*77  Antons Belovs
*82  Andrejs Pribilskis
* 86  Jegors Zaicevs
* 94  Andrejs Mironovs
*99  Andrejs Sergejevs

#### Uzbrucēji

* 10  Mihails Fiseņko
* 12  Robs Klinkhammers
* 16  Pjotrs Jakovļevs
* 19  Eriks O'Dells
* 20  Andrē Petešons
* 22  Staņislavs Gaļijevs
* 23  Antons Nazarevičs
* 24  Oskars Lindberjs
* 25  Oļegs Zaicevs
* 31  Aleksandrs Petuņins
* 43  Jegors Brizgalovs
* 56  Ivans Igumnovs
* 65  Vladislavs Jefremovs
*71  Ivans Muranovs
*76  Bogdans Jakimovs
* 79  Andrejs Nikonovs
* 85  Antons Vedins
* 87  Vadims Šipačovs
* 88  Bogdans Trinejevs
* 91  Vladislavs Mihailovs
* 96  Dmitrijs Raševskis
* 97  Artjoms Fjodorovs

## Kluba spēlētāju rekordi
* Visvairāk gūto vārtu sezonā: Kaspars Daugaviņš, 22 (2014.—15.)
* Visvairāk rezultatīvo piespēļu sezonā: Konstantīns Gorovikovs, 27 (2010.—11.)
* Visvairāk gūto punktu sezonā: Aleksandrs Ovečkins, 40 (2012.—13.)
* Visvairāk soda minūšu sezonā: Mārtiņš Karsums, 83 (2013.—14.)
* Visvairāk gūto punktu sezonā, starp aizsargiem: Maksims Solovjovs, 25 (2010.—11.)
* Visvairāk gūto punktu sezonā, starp junioriem: Andrejs Mironovs, 10 (2013.—14.)

## Visu KHL sezonu rezultāti

## Zvaigžņu spēļu dalībnieki
 - kā Balašihas "MVD" spēlētājs